laion/Wikipedia-Exotic huggingface dataset:
ევანგელისტური ეკლესია

ევანგელისტური ეკლესია, ევანგელიკური ეკლესია — მთელი რიგი პროტესტანტული, ძირითადად ლუთერანული ეკლესიების სახელწოდება. მაგალითად, აუგსბურგული და ჰელვეციური სარწმუნოების ეკლესია — ავსტრიაში, ლუთერანულ-ევანგელიკური ეკლესია — დანიაში. ევანგელიკური ეკლესია — გერმანიაში. ჩეხი ძმების ევანგელიკური ეკლესია და ევანგელიკური მეთოდიკური ეკლესია ჩეხეთსა და სლოვაკეთში და სხვა. ევანგელიკური ეკლესიის მოძღვრების საფუძვლად ითვლება საღმრთო წერილი, უპირველეს ყოვლისა, სახარება (ბერძნ. euangelion), საიდანაც მიიღო სახელწოდება. პროტესტანტულ სამყაროში არსებობს საერთაშორისო გაერთიანება, სახელწოდებით „მსოფლიო ევანგელური ალიანსი“, რომელიც წარმოადგენს 127 ქვეყანაში არსებულ ეკლესიათა ქსელს. მასში 420 მილიონი ევანგელურად მორწმუნეა გაერთიანებული. პირველი ევანგელური ალიანსი 1846 წელს ჩამოყალიბდა ლონდონში, სადაც ათი სხვადასხვა ქვეყნის ქრისტიანები შეიკრიბნენ. „მსოფლიო ევანგელური ალიანსი“ 1951 წელს დაფუძნდა 21 ქვეყნის წარმომადგენლების მიერ. ყოველ ოთხ წელიწადში ერთელ იმართება ასამბლეა საქართველოში ევანგელისტური ეკლესია 1914 წელს დააფუძნა მცირე აზიიდან შესულმა მისიონერმა დევიდ ურშანმა, რომელიც შემდეგ სანქტ-პეტერბურგში და ევროპაში გადავიდა. მეტი ცნობა პირველი ევანგელისტური საკრებულოს შესახებ არ მოიპოვება. 1999 წელს ევანგელისტური ეკლესია ხელმეორედ დააარსა პასტორმა ზაალ ტყეშელაშვილმა. 1999-2003 წლებში ეკლესია განიცდიდა შევიწროებას, ძირითადად სახელმწიფო ორგანოების მხრიდან. ამ პერიოდში ეკლესიას ჰქონდა ექვსი სასამართლო პროცესი. 2003 წლიდან ვარდების რევოლუციის შემდეგ მათ მიეცათ მოქმედების თავისუფლება. 2008 წელს ევანგელისტური ეკლესიას საქართველოში დაახლოებით 150 მიმდევარი ჰყავდა. ეკლესია არ აღიარებს პირამიდულ იერარქიას. აღიარებს რწმენის მთავარ ფუნდამენტს: წმ. სამებას და ქრისტეს ღვთაებრიობას. აღესრულება ზეციდან შობის, ნათლობის, ევქარისტიის, ქორწინების, ხელდასხმისა და ზეთისცხების, სულიწმიდით ნათლობის საიდუმლოებები. საზოგადოდ, ევანგელისტური ეკლესია აღიარებს ნათლობის ორ ფორმას: ნათლობას წყლით და ნათლობას სულიწმიდით. თინიკაშვილი დ., „ევანგელისტური ეკლესია საქართველოში“ // „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 312-314, ISBN 978-9941-0-0902-0. ქართული საბჭოთა ენციკლოპედია, ტ. 4, თბ., 1979. — გვ. 30.
კერკუანე

კერკუანე (არაბ. كركوان‎) — პუნიკური ქალაქი ჩრდილო-აღმოსავლეთ ტუნისში, კაპ-ბონის ნახევარკუნძულის სიახლოვეს. ეს ფინიკიური ქალაქი სავარაუდოდ მიტოვებულ იქნა პირველი პუნიკური ომისას (ძვ. წ. 250) რომაელებს ის აღარ აღუდგენიათ. იგი დაახლოებით 400 წლის მანძილზე არსებობდა. გათხრების შედეგად აღმოჩენილია ძვ. წ. IV-III საუკუნეების ნანგრევები. თვალნათელი გახდა ქალაქის იერსახე: ბევრ სახლს ჯერ კიდევ შერჩენილი აქვს კედლები, ჯერ კიდევ ჩანს ფერადი თიხა მათ ფასადებზე. სახლებს სტანდარტული გეგმა გააჩნიათ, რაც თანხმობაში მოდის ქალაქის გეგმარებასთან. შემორჩენილია ტაძრის ზოგიერთი სვეტი და ატრიუმის პატარა, მოზაიკური ნაწილი. ბოძები, ქვის საფეხურები, ზღურბლები, და იატაკი მოზაიკის ფენებითაა დაფარული. კერკუანეში არქეოლოგიური გათხრები ჯერ კიდევ მიმდინარეობს, მაგრამ მიჩნეულია, რომ მისი საუკეთესო ნაწილი უკვე აღმოჩენილია. კართაგენის, ადრამეტუმის (თანამედროვე სუსი) და უტიკის გვერდით კერკუანე უმნიშვნელოვანესი პუნიკური ქალაქი იყო. 1985 წელს, ქალაქი კერკუანე და მისი ნეკროპოლისი იუნესკომ მსოფლიო მემკვიდრეობის ძეგლთა სიაში შეიტანა. მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: კერკუანე Lexicorient დაარქივებული 2011-11-13 საიტზე Wayback Machine. Kerkounane Guide დაარქივებული 2011-10-04 საიტზე Wayback Machine.
მანოვო-გუნდა-სენ-ფლორის ეროვნული პარკი

მანოვო-გუნდა-სენ-ფლორის ეროვნული პარკი (ფრანგ. Parc national du Manovo-Gounda St. Floris) — ეროვნული პარკი და იუნესკოს მსოფლიო მემკვიდრეობის ძეგლი ცენტრალური აფრიკის რესპუბლიკაში, ბამბინგი-ბანგორანის პრეფექტურაში, ჩადის საზღვართან. იუნესკოს სიაში ის 1988 წელს შევიდა, როგორც სიცოცხლის მრავალფეროვნებით გამორჩეული ტერიტორია. აღსანიშნავი სახეობებია: შავი მარტორქა, სპილოები, ავაზები, ლეოპარდები, აფთრისებრი ძაღლები, წითელშუბლა გაზელები და კამეჩები. მაგრამ პარკი საფრთხის ქვეშაა, რადგან ველური ბუნების კვდომის გამო ცხოველებიც ისპობიან. ველური ბუნების გადარჩენის მიზნით ამოქმედებულია გარკვეული პროგრამები. მსოფლიო მემკვიდრეობის ძეგლების სია აფრიკაში UNESCO Fact Sheet WCMC Natural Site Data Sheet დაარქივებული 2008-01-20 საიტზე Wayback Machine.
ტრანსვაალი (მრავალმნიშვნელოვანი)

ტრანსვაალი შეიძლება აღნიშნავდეს: ტრანსვაალი - სამხრეთ აფრიკის რესპუბლიკის პროვინცია 1910 – 1994 წლებში; ტრანსვაალის რესპუბლიკა - დამოუკიდებელი რესპუბლიკა სამხრეთ აფრიკის ტერიტორიაზე 1856 - 1877 და 1881 - 1900 წლებში ; ტრანსვაალის კოლონია - 1902–1910 წლებში არსებული ტერიტორია სამხრეთ აფრიკის ტერიტორიაზე.
გიზო ნიშნიანიძე

გიზო ნიშნიანიძე (დ. 1928, თბილისი — გ. 19 სექტემბერი, 2011, საჩხერე) — ქართველი მწერალი და პოეტი, თბილისის საპატიო მოქალაქე. დაიბადა თბილისში, ვერის უბანში, ზემელზე. 1963 წელს დაწერა ფილმის „ომარ ჯოხაძე“ სცენარი.. პროფესიით ჟურნალისტმა ლექსების წერა 53 წლის ასაკში დაიწყო. 1980-იან წლებში ფილარმონიის დიდ საკონცერტო დარბაზში დადგა სპექტაკლი, დოკუმენტური პოემა „პაემანი ვერაზე“, რომელიც უდიდესი პოპულარობით სარგებლობდა. 2010 წელს მან სპექტაკლი აღადგინა. მასვე ეკუთვნის ქართული კონიაკის ფუძემდებლის, დავით სარაჯიშვილის შესახებ შედგენილი ბიოგრაფიული კრებული. 2003 წელს გიზო ნიშნიანიძე თბილისის საპატიო მოქალაქე გახდა. 2010 წლის 4 მაისს ფილარმონიის დიდ საკონცერტო დარბაზის წინ გიზო ნიშნიანიძის ვარსკვლავი გაიხსნა. ნიშნიანიძე საჩხერეში სტუმრად ყოფნისას საკუთარი ლექსის წარმოთქმისას მოულოდნელად, სავარაუდოდ, გულის შეტევით დაიღუპა. დაკრძალულია დიდუბის პანთეონში. ქართველი მწერალი გიზო ნიშნიანიძე გარდაიცვალა // Presage.tv გარდაიცვალა ქართველი მწერალი და პოეტი გიზო ნიშნიანიძე // Information Agency 'PirWeli' დაარქივებული 2022-04-08 საიტზე Wayback Machine. პაემანი ვერაზე (2010) - ვიდეო ↑ მწერალი გიზო ნიშნიანიძე გარდაიცვალა // Presa.ge. დაარქივებულია ორიგინალიდან — 2016-03-05. ციტირების თარიღი: 2011-09-20. ↑ ომარ ჯოხაძე // ეროვნული ფილმოგრაფია. დაარქივებულია ორიგინალიდან — 2016-03-05. ციტირების თარიღი: 2011-09-20.
ტომ ჰიდლსტონი

ტომ ჰიდლსტონი (ინგლ. Tom Hiddleston; დ. 9 თებერვალი, 1981) — ინგლისელი მსახიობი, პროდიუსერი და მუსიკალური შემსრულებელი. თავდაპირველად გამოდიოდა ლონდონის უესტ-ენდის თეატრის მიერ დადგმულ „ივანოვში“ და „ციმბელინში“. უკანასკნელში განსახიერებული როლისთვის მან მიიღო ლორენს ოლივიეს სახელობის ჯილდო, როგორც საუკეთესო ახალბედა მსახიობმა. აგრეთვე ნომინირებული იყო იგივე ჯილდოზე „ოტელოში“ კასიოს როლისთვის. კინოში პირველად ცნობილი გახდა Marvel-ის კინოსამყაროს პერსონაჟ ლოკის როლის შესრულებით. იგი გამოჩნდა ფილმებში „თორი“ (2011), „შურისმაძიებლები“ (2012), „თორი: ბნელი სამყარო“ (2013) და „თორი: რაგნაროკი“ (2017). 2011 წელს მიიღო Empire-ის ჯილდო საუკეთესო ახალი მსახიობი მამაკაცისთვის და ნომინირებული იყო იგივე BAFTA-ზე. ტომ ჰიდლსტონი კინოფილმების ინტერნეტ-მონაცემთა ბაზაში ტომ ჰიდლსტონი Facebook-ზე ტომ ჰიდლსტონი Instagram-ზე
ნავარა (ავტონომიური გაერთიანება)

ნავარა (Comunidad Foral de Navarra / Nafarroako Foru Komunitatea) — ესპანეთის ავტონომიური გაერთიანება და პროვინცია 1982 წლიდან. ჰყავს 50 წევრიანი არჩეული კორტესი. ფართობი - 11 ათასი. მოსახლეობა - 500 ათასი; ადმინისტრაციული ცენტრი - პამპლონა. ენები – ესპანური, ბასკური. ვიკისაწყობში არის გვერდი თემაზე: ნავარა
კრის ჰემსვორთი

კრისტოფერ ჰემსვორთი (ინგლ. Chris Hemsworth; დ. 11 აგვისტო, 1983) — ავსტრალიელი მსახიობი. ცნობილია Marvel-ის კინოსამყაროს ფილმებში თორის როლის. შესრულებით შეგიძლიათ იხილოთ მედიაფაილები თემაზე „კრის ჰემსვორთი“ ვიკისაწყობში. კრის ჰემსვორთი კინოფილმების ინტერნეტ-მონაცემთა ბაზაში კრის ჰემსვორთი TCM-ის კინოფილმების მონაცემთა ბაზაში ↑ Chris Confirms That His First Name Is Christopher. ↑ „Chris Hemsworth Bio“. Us Weekly. ციტირების თარიღი: 16 October 2013. ↑ Thor's Chris Hemsworth Turns a Year Older. People (video) (11 August 2011). დაარქივებულია ორიგინალიდან — 25 სექტემბერი 2015. ციტირების თარიღი: 22 ნოემბერი 2017.
ტრიუმფალური თაღი (რომანი)

„ტრიუმფალური თაღი“ — ერიხ მარია რემარკის რომანი, რომელიც გამოიცა 1945 წელს. მწერალი მასში აღწერს გერმანელი ლტოლვილის ცხოვრებას, რომელიც არალეგალურად გადმოვიდა გერმანიიდან პარიზში მეორე მსოფლიო ომამდე. რომანის „დასავლეთის ფრონტი უცვლელია“ შემდეგ, „ტრიუმფალური თაღი“ გახდა მწერლის რიგით მეორე ბესტსელერი მსოფლიოს მასშტაბით.ტრიუმფალური თაღი არის ტრიადის დასასრული, რომელიც დაიწყო რემარკმა სამი მეგობრით. მთავარ გმირ რავიკს აწუხებს ეგზისტენციალური პრობლემები, რომელიც მეოცე საუკუნის დასაწყისიდან იღებს სათავეს, იგი მოსვენებას ვერ პოვებს ვერც პარიზში. ↑ Elfe, Wolfgang et al. The Fortunes of German Writers in America. pg 228
ტუგელა

ტუგელა (ინგლ. Tugela Falls) — აფრიკის უმაღლესი და მსოფლიოს ერთ-ერთი ყველაზე მაღალი წყალვარდნილი. სიმაღლე 948 მ. მასზე მაღალი ჩანჩქერი მხოლოდ ანხელია (1054 მ). ტუგელა მდებარეობს ამავე სახელწოდების მდინარის ზემო ნაწილში, სამხრეთ აფრიკის რესპუბლიკის კვაზულუ-ნატალის პროვინციაში. იგი განსაკუთრებით კარგად მოჩანს თავსხმა წვიმების შემდეგ. ჩანჩქერი შედგება 5 წყალვარდნილისაგან. წყალვარდნილის ზემოთ არსებული წყალი სისუფთავით გამოირჩევა, დასალევად ვარგისია. ჩამოკვეთილი ადგილები ზამთარში ხშირად თოვლით იფარება. ჩანჩქერთან არის ორი მისასვლელი ბილიკი. მსოფლიოს ყველაზე მაღალი ჩანჩქერების სია ტუგელა ტუგელა — სტატია ენციკლოპედია ბრიტანიკიდან (ინგლისური) ↑ Tugela Falls დაარქივებული 2009-11-13 საიტზე Wayback Machine. , World Waterfall Database, retrieved May 2, 2007
რამაზ ნიკოლაიშვილი

რამაზ ნიკოლაიშვილი (დ. 17 ივნისი, 1965, თბილისი, საქართველოს სსრ ) — ქართველი ეკონომისტი, ინჟინერი, იურისტი, პოლიტიკოსი. საქართველოს რეგიონული განვითარებისა და ინფრასტრუქტურის მინისტრი 2010-2012 წლებში 1990 წელს დაასრულა საქართველოს პოლიტექნიკური ინსტიტუტი ინჟინერ-მშენებლის კვალიფიკაციით; ხოლო 1997 წელს - თბილისის სახელმწიფო უნივერსიტეტი ეკონომისტის სპეციალობით. იგივე სასწავლებელი დაამთავრა 2003 წელსაც, ამჯერად იურისტის სპეციალობით. ნიკოლაიშვილის სამუშაო გამოცდილება იწყება 1994 წლიდან, როცა მან საგადასახდო ინსპექციაში დაიწყო მუშაობა. 2000-2003 წლებში მუშაობდა საგანგებო ლეგიონში. 2003-2007 წლებში მუშაობდა ფინანსურ პოლიციაში, ხოლო ამ სამსახურის რეორგანიზების შემდეგ - შემოსავლების სამსახურში. 2008 წლის საპრეზიდენტო არჩევნების შემდეგ დაინიშნა სახელმწიფო რწმუნებულად-გუბერნატორად გურიის მხარეში, სადაც იმუშავა იმავე წლის საპარლამენტო არჩევნებამდე. არჩევნების შემდეგ, ზაფხულში დაინიშნა ჯერ თავდაცვის მინისტრის მოადგილედ, ხოლო მოგვიანებით საქართველოს საავტომობილო გზების დეპარტამენტის თავმჯდომარედ 2010-2012 წლებში იყო რეგიონული განვითარებისა და ინფრასტრუქტურის მინისტრი. 2012-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. ჰყავს მეუღლე და სამი შვილი. ფლობს რუსულ და ინგლისურ ენებს. საქართველოს სამეცნიერო და საინჟინრო საზოგადოებათა კავშირის პრეზიდიუმის 2010 წლის 20 მაისის გადაწყვეტილებით - 2009 წელს ტრანსპორტის და საგზაო მშენებლობის დარგში მიღწეული წარმატებისთვის მიენიჭა „წლის ინჟინრის“ საპატიო წოდება 2010 წლის 24 მაისის N418 საქართველოს პრეზიდენტის განკარგულებით დაჯილდოვდა ბრწყინვალების საპრეზიდენტო ორდენით 2009 წლის 4 დეკემბრის N866 საქართველოს პრეზიდენტის განკარგულებით დაჯილდოვდა ღირსების ორდენით 2007 წლის 17 სექტემბრის N 496 საქართველოს პრეზიდენტის განკარგულებით დაჯილდოვდა ღირსების მედლით 2005 წელს მიენიჭა სპეციალური წოდება „პოლკოვნიკი“. რამაზ ნიკოლაიშვილი — საქართველოს ბიოგრაფიული ლექსიკონი რამაზ ნიკოლაიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020. ↑ საქართველოს მთავრობა. დაარქივებულია ორიგინალიდან — 2013-10-25. ციტირების თარიღი: 2011-09-20.
ტუგელა (მრავალმნიშვნელოვანი)

ტერმინი ტუგელა შეიძლება აღნიშნავდეს: ტუგელა – მდინარე სამხრეთ აფრიკის რესპუბლიკაში. ტუგელა – ჩანჩქერი სამხრეთ აფრიკის რესპუბლიკაში.
სამი დათვი

სამი დათვი — ზღაპარი, რომელიც 1837 წელს ჩაწერილი იქნა ბრიტანელ პოეტ რობერ საუზის მიერ. იმავე წელს ბრიტანელმა მწერალმა ჯორჯ ნიკოლმა პროზაული ვერსიის მიხედვით შექმნა ლექსი. ორიგინალური ვერსიით, ტყეში ცხოვრობს სამი დათვი. ერთ დღეს ისინი სახლიდან გადიან. მათ საცხოვრებელს პოულობს მოხუცი, ბინძური ქალი. იგი შეჭამს მათ სადილს, ჯდება სკამზე და ამტვრევს მას, შემდეგ კი იძინება მათ საწოლში. დათვები შინ ბრუნდებიან და პოულობენ მძინარე ქალს, რომელიც შეშინებული გარბის. სხვადასხვა ვერსიაში მოხუცი ქალის მაგივრად მონაწილეობს გოგონა. ვიკისაწყობში არის გვერდი თემაზე: სამი დათვი რობერტ საუზის პროზა
სალუმის დელტის ეროვნული პარკი

სალუმის დელტის ეროვნული პარკი (ფრანგ. Parc National du Delta du Saloum) — ეროვნული პარკი სენეგალში. მისი ფართობი 76 000 ჰექტარია. მდებარეობს მდინარე სენესა და სალუმის დელტაში. შეიქმნა 1976 წელს. პარკი, რომელიც ასევე რამსარის კონვენციის ძეგლია, 180 000 ჰა ბიოსფერული ნაკრძალის ტერიტორიაზე მდებარეობს. მისი ფართობიდან 61 000 ჰა წყალს უკავია, მანგროს ტყეებსა და მლაშე წყლის მცენარეულობას 7 000 ჰა, სავანასა და ტყეებს კი 8 000 ჰა. გადაჭიმულია გადამფრენ ფრინველთა აღმოსავლეთ ატლანტიკურ გზაზე. ზამთარში აქ იზამთრებენ შემდეგი სახოების ფრინველები: ვარდისფერი ფლამინგო, ჟერო, წითელგულა მექვიშია, სამეფო მეთოვლია, მეკენჭია და Calidris minuta. 2011 წელს პარკი იუნესკომ მსოფლიო მემკვიდრეობის ძეგლთა სიაში შეიტანა. მსოფლიო მემკვიდრეობის ძეგლების სია აფრიკაში BirdLife IBA Factsheet - Delta du Saloum. Birdlife International. დაარქივებული 2009-01-03 საიტზე Wayback Machine. Biosphere Reserve Information - Senegal - DELTA DU SALOUM. UNESCO. (ფრანგული) Parcs et réserves დაარქივებული 2009-01-30 საიტზე Wayback Machine. . Government of Senegal.
დიფერენციალი

ტერმინით დიფერენციალი შეიძლება აღნიშნული იყოს:: დიფერენციალი — მექანიკური მოწყობილობა, რომელიც ავტომობილის ერთ-ერთი მნიშვნელოვანი ნაწილია. დიფერენციალი — დიფერენციალი მათემატიკაში — ტერმინს მრავალი მნიშვნელობა აქვს. აქედან მთავარია, სიდიდის უსასრულოდ მცირე დადებითი ნაზრდი. (იხ. დიფერენციალური აღრიცხვა)
კონსო

კონსო (აგრეთვე ცნობილი როგორც კარატი) — პატარა ქალაქი სამხრეთ-დასავლეთ ეთიოპიაში, მდინარე საგანზე, ზღვის დონიდან 1650 მეტრზე. კონსოს სპეციალური ვორედის (ეთიოპიის სახელმწიფოს ადმინისტრაციული დანაყოფი) ადმინისტრაციული ცენტრია და შედის სამხრეთის ერების, ეროვნებების და ხალხების რეგიონში. კონსო, რომელსაც სახელი კონსოს ხალხისგან ეწოდა, ცნობილია თავისი რელიგიური ტრადიციებით, ვაგას სკულპტურებითა და სამარხებით (ადრეული ჰომინიდების). 1997 წლიდან ქალაქი შესული იყო იუნესკოს მსოფლიო მემკვიდრეობის საცდელ სიაში, 2011 წელს იგი უკვე მსოფლიო მემკვიდრეობის ძეგლთა სიაში შევიდა. როგორც ეთიოპიის სტატისტიკის ცენტრალური სააგენტო იტყობინება, 2005 წელს ქალაქის სავარაუდო მოსახლეობა 4593 ადამიანს შეადგენდა, 2258 კაცს და 2335 ქალს. 1994 წლის ოფიციალური აღწერის მონაცემებით კი ქალაქში 2535 ადამიანი ცხოვრობდა. იუნესკოს მსოფლიო მემკვიდრეობის ძეგლები ეთიოპიაში მსოფლიო მემკვიდრეობის ძეგლების სია აფრიკაში Kuyo Kutano plays Konso music The People of Konso დაარქივებული 2006-06-23 საიტზე Wayback Machine. Konso-Gardula (paleo-anthropological site) - UNESCO World Heritage Centre Retrieved 2009-03-19. Strawberry Fields Eco-Lodge website
ჟურნალისტი

ჟურნალისტი — პირი, რომელიც აგროვებს, ქმნის, არედაქტირებს ან ამზადებს მასალებს მასობრივი ინფორმაციის საშუალებებში გამოსაქვეყნებლად და აქვს სათანადო რწმუნება ან არის ჟურნალისტთა რეგისტრირებული კავშირის წევრი. (10 აგვისტო, 1991) – საქართველოს პრესისა და მასობრივი ინფორმაციის სხვა საშუალებების შესახებ კანონის 21-ე მუხლი. კანონი 2004 წელს შეიცვალა და მას დაერქვა: კანონი სიტყვისა და გამოხატვის თავისუფლების შესახებ, სადაც საერთოდ არ არის ჟურნალისტის ცნება განმარტებული, ხოლო ამ პროფესიის შესახებ სახეშეცვლილ კანონში საუბარია მხოლოდ 3 მუხლში: საქართველოს საზოგადოებრივი მაუწყებლის ქცევის კოდექსის თანახმად: „ჟურნალისტი უნდა იყოს თავშეკავებული და კარგად ინფორმირებული, მის მიერ გადმოცემული მასალა კი ინფორმაციული და ამომწურავი. ფაქტები და შეხედულებები დაბალანსებულად უნდა გაშუქდეს. ყოველი მხარისა და პირის აზრი მიუკერძოებლად უნდა გადმოიცეს. საინფორმაციო პროგრამების მიუკერძოებლობა არა მხოლოდ საპირისპირო პოზიციების დაბალანსებული გაშუქებით, არამედ ყველა იმ გარემოების სრულფასოვანი აღწერით მიიღწევა, რომლებიც საფუძვლად უდევს ამ პოზიციებს“. აფრიდონიძე, შუქია., ჟურნალისტის ორთოგრაფიულ-სტილისტიკური ლექსიკონი / ენათმეცნ. ინ-ტი., გ.გ., ტ. 2, თბ.: „მერიდიანი“, 2011. აფრიდონიძე, შუქია., ჟურნალისტის ორთოგრაფიულ-სტილისტიკური ლექსიკონი / ენათმეცნ. ინ-ტი., თბ.: „უნივერსალი“, 2009, ISBN 978-9941-12-426-6. სსიპ საქართველოს საკანონმდებლო მაცნე – კანონი პრესისა და მასობრივი ინფორმაციის სხვა საშუალებების შესახებ, კანონი სიტყვისა და გამოხატვის თავისუფლების შესახებ დაარქივებული 2011-09-17 საიტზე Wayback Machine. , საქართველოს საზოგადოებრივი მაუწყებლის ქცევის კოდექსი (2006).
ვერენინგის ხელშეკრულება

ვერენინგის ხელშეკრულება (ვერენინგის მშვიდობა) —1902 წლის 31 მაისს დადებული სამშვიდობო ხელშეკრულება, რომელმაც დაასრულა ბურების მეორე ომი. ამ ხელშეკრულებამ დაასრულა ბურების ორ დამოუკიდებელ რესპუბლიკასა (ტრანსვაალის რესპუბლიკა, ორანჟის თავისუფალი სახელმწიფო) და ბრიტანეთის იმპერიას შორის მტრობა. ბურებმა აღიარეს ბრიტანეთის უზენაესობა ხოლო ბრიტანეთი წავიდა რამდენიმე დათმობაზე. გაერთიანებული სამეფოს მხრიდან ხელ მომწერები იყვნენ: მისი აღმატებულება ლორდი ალფრედ მილნერი, საგანგებო რწმუნებული და ფელდმარშალი ჰორაციო ჰელბერტ კიტჩენერი. ტრანსვაალის რესპუბლიკის მხრიდან ბატონები: შალკ ვილემ ბურგერი, ფრანცის ვილიამ რეიტცი, ლუის ბოთა, კოს დელა რეი, ლ. მეიერი, ჯ. კროჰი. ნარინჯისფერი თავისუფალი შტატის მხრიდან ბატონებმა: ხრისტიან დევეტი, ჯემს ბარი ჰერცოგი, ჰ. ოლივერი და ჯ. ბებნერი. ეს შეთანხმება ასრულებს დაპირისპირებას და ბურები აცხადებენ ბრიტანეთის წინაშე კაპიტულაციას იმ პირობით რომ ისინი მიიღებენ თვითმმართველობის უფლებას ტრანსვაალისა და ნარინჯისფერ თავისუფალ შტატში, ბრიტანეთის იმპერიის კოლონიური მმართველობის ქვეშ. ბურების სახელმწიფოები დათანხმდნენ შესულიყვნენ ბრიტანეთის გვირგვინის ქვეშ სუვერენული მმართველობის უფლებით, ხოლო ბრიტანეთის მთავრობა დათანხმდა შემდეგ შემდეგ საკითხებზე: ყველა ბური მებრძოლი ორივე რესპუბლიკიდან თავისუფლდებოდა პასუხისმგებლობისგან. ყველა მებრძოლი განიარაღდება ყველამ უნდა დაიფიცოს გვირგვინის ერთგულება არ მოხდება სიკვდილით დასჯა მოგხდება ზოგადი ამნესტია დანიური ენის (მოგვიანებით აფრიკაანსი) გამოყენება ნებადართული იქნება სკოლებსა და სასამართლოებში. საბოლოოდ მიეცეს ტრანსვაალისა და ნარინჯისფერი თავისუფალი შტატის რესპუბლიკებს თვითმმართველობა. (სამოქალაქო მმართველობის არჩევის საშუალება ჰქონდათ ორჯერ 1906 და 1907 წლებში). შეეჩერებინათ ადგილობრივი (შავი) მოსახლეობისთვის არჩევნებში მონაწილეობის უფლების განხილვა, მანამ სანამ ახალი მთავრობა არ აირჩეოდა. გადაეხადა აფრიკანერებისათვის £3,000,000 in სარეკონსტრუქციო სამუშაოებისათვის. ბურების საკუთრების უფლებებ იქნებოდა დაცული არ შემოიღებდნენ მიწი გადასახადს დარეგისტრირებული პირადი იარაღის ქონა იქნებოდა ნებადართული შედეგად ბურების კოლონიებმა მიიღეს თვითმართველობა, 1910 წლის 31 მაისს შეიქმნა სამხრეთ აფრიკის კავშირი. კავშირმა შედარებითი თავისუფლებ მიიღო 1926 წელს იმპერიულ კონფერენციაზე და 1931 წელს ვესტმისტერის სტატუტით. ქვეყანა გახდა რესპუბლიკა 1961 წელს და შეწყვიტა ყველანაირი კავშირი დიდ ბრიტანეთთან. I გვერდი II გვერდი III გვერდი IV გვერდი ბურების ომები ბურების პირველი ომი ბურების მეორე ომი ↑ ორიგინალი ტექსტისთვის იხილეთ ვერენინგის მშვიდობა. ↑ The Unification of South Africa, 1902-1910, Book by L. M. Thompson „სამშვიდობო მოლაპარაკებები ბრიტანეთის წარმომადგენლებსა და ბურების რესპუბლიკებს შორის“ — Project Gutenberg-ზე
სი ქოული ბატა

სი ქოული ბატა – მეგრული ხალხური სიმღერა. ლეგენდის მიხედვით, ამ სიმღერის შინაარსი რეალური ამბების გამოძახილია. დიხაზურგა და სათანჯო გალის რაიონის სოფლებია. სათანჯო ჰქვია მთას. სათანჯოში ცხოვრობდა ვიღაც ახალგაზრდა ქალი, რომელიც ადრე დაქვრივდა და მატო დარჩა პატარა ქალიშვილით, რომელიც განსაკუთრებული სილამაზის პატრონი ყოფილა. გოგონას თექვსმეტი წელი შეუსრულდა თუ არა, მაჭანკალმა მას აჩვენა დიხაზურგელი ჭაბუკი, სახელად ბატა (ან ბაატა). მათ მაშინვე შეუყვარდათ ერთმანეთი. დაინიშნა ჯვრისწერის დრო. მაგრამ ქალიშვილის დედის მზაკვრული მეცადინეობით შებორკილი გოგო გამოკეტეს ცალკე სათავსოში და სასიძოს მაყრებს პატარძლის ნაცვლად მასპინძლებმა სასიდედრო გააყოლეს ცოლად. გულშეღონებული ქალიშვილი დილეგის სარკმლიდან გასცქერის სახლიდან დაძრულ მაყრიონს, მწარდ მოთქვამს, ტირის თავისი ბედის გამო და გულისამაჩუყებელი სიტყვებით ამაოდ მოუხმობს საშველად მოტყუებლ საქმროს. ეს მონოლოგი შემოინახა სიმღერამ სი ქოული ბაატა. გურამ თოდუა, სი ქოული ბაატა, აზრი (ზუგდიდი), სექტემბერი, 2002 წ. გვ.7
გიორგი ელიავა

გიორგი ელიავა (დ. 26 იანვარი[ძვ. სტ. 13 იანვარი] 1892, საჩხერე — გ. 10 ივლისი, 1937, თბილისი) — ქართველი მეცნიერი, მიკრობიოლოგი, ბაქტერიოლოგი, რეპრესირებული. გიორგი ელიავა სწავლობდა ნოვოროსიისკის, ჟენევისა და მოსკოვის უნივერსიტეტებში. ეს უკანასკნელი დაამთავრა 1916 წელს. იმავე წელს ელიავა დაინიშნა ტრაპიზონის ბაქტერიოლოგიური ლაბორატორიის გამგედ, ხოლო 1917 წლიდან კი თბილისის ცენტრალური ბაქტერიოლოგიურ ლაბორატორიის გამგედ. 1918–1921 და 1925–1927 წლებში მუშაობდა პარიზში, პასტერის ინსტიტუტში. სწორედ ამ ინსტიტუტში მოღვაწეობდა კანადელი ბაქტერიოლოგი ფელიქს დერელი, რომელმაც საფუძველი ჩაუყარა სამედიცინო პრაქტიკაში ბაქტერიოფაგის გამოყენებას. 1923 წელს გიორგი ელიავას ინიციატივით დაარსდა თბილისის ბაქტერიოლოგიური ინსტიტუტი, რომლის დირექტორიც თვითონ იყო. 1927 წლიდან განაგებდა თსუ-ს ჰიგიენის, ხოლო 1929 წლიდან — მიკრობიოლოგიის კათედრებს. 1934 წელს მისი თაოსნობით გაიხსნა შავი ჭირის საწინააღმდეგო სადგური. 1936 წელს დააარსა ბაქტერიოფაგის საკავშირო სამეცნიერო-კვლევითი ინსტიტუტი, რომლის პირველი დირექტორიც თავად იყო. ინსტიტუტის საქმიანობის ძირითად სფეროს ბაქტერიოფაგების კვლევა და ფაგოთერაპია წარმოადგენდა. ელიავა იყო ერთ-ერთი პირველი, რომელმაც გამოთქვა აზრი, რომ ბაქტერიოფაგი განაპირობებს მიკრობთა ფართო ცვალებადობას. ელიავა იცავდა ბაქტერიოფაგის ცოცხალი ბუნების თეორიას, რაც შემდგომ წარმატებით დადასტურდა. 1937 წლის 23 იანვარს გიორგი ელიავა დააპატიმრა შინაგან საქმეთა სახალხო კომისარიატმა. მას ბრალი დასდეს საფრანგეთის მთავრობის ჯაშუშობასა და მოსახლეობაში ეპიდემიის გავრცელების მცდელობაში. 1937 წლის 9 ივლისს გიორგი ელიავას უზენაესი სასამართლოს სამხედრო კოლეგიამ გამოუტანა განაჩენი — დახვრეტა. გიორგი ელიავა და მისი მეუღლე დახვრიტეს 10 ივლისს, ხოლო მათი ერთადერთი ქალიშვილი შუა აზიაში გადაასახლეს. De l’action destructive des sels de quinine sur le bactériophage de d’Hérelle, «Comptes rendus de la Société de Biologie», 1921, t. 85 (თანაავტ. E. Pozerski). Dimensions du corpuscule bactériophage, იქვე, 1927, t. 96 (თანაავტ. E. Suarez). Unicité du bactériophage sur la lysine du bactériophage, იქვე, 1921, t. 85 (თანაავტ. F. D’Hérelle). ენციკლოპედია „საქართველო“, ტ. 2, თბ., 2012. — გვ. 642. გიორგი ელიავა — საქართველოს ბიოგრაფიული ლექსიკონი
დისაპოინტმენტის ტბა

დისაპოინტმენტის ტბა (ინგლ. Lake Disappointment – იმედის გაცრუება) — მარილიანი ტბა დასავლეთ ავსტრალიაში. ფართობი 1500 კმ². მდებარეობს სამხრეთი ტროპიკის ხაზზე, გიბსონის უდაბნოს დასავლეთით. გაწოლილია ქალაქ დერბიდან 650 კილომეტრში. ტბას სახელი უწოდა მოგზაურმა ფრენკ ჰენმა 1897 წელს. იმ ეტაპზე ჰენი იკვლევდა პილბარის მხარეს, მდინარე რიდალის მიმდებარე ტერიტორიებს. მოგზაურმა შენიშნა პატარა ნაკადულებისა და უბეების არსებობა და მიჰყვა მათ, სადაც აპირებდა დიდი მტკნარი აუზის პოვნას. ჰენმა მტკნარი აუზის ნაცვლად მარილიანი ტბა აღმოაჩინა. დისაპოინტმენტის ტბა იხვისებრთა ოჯახში შემავალი მრავალი წყლის ფრინველის საბინადრო ადგილია. დისაპოინტმენტის ტბის ქიმიური შედგენილობა (ინგლისური) დისაპოინტმენტის ტბის შესახებ (ინგლისური) ↑ Nicolas Rothwell (2009). Wings of the kite-hawk. Black Inc.. ISBN 9781863954457.  ↑ USGS - Lake Disappointment ↑ Gibson desert (AA1303)
მოთამაშე (რომანი)

„მოთამაშე“ (რუს. Игрок) — რუსი მწერლის, ფიოდორ დოსტოევსკის მოკლე რომანი, რომელიც გამოიცა 1866 წელს. რომანი მოგვითხრობს ახალგაზრდა მასწავლებლის შესახებ, რომელიც მუშაობს ყოფილი რუსი გენერლის ოჯახში. რომანი ასახავს ავტორის მისწრაფებას რულეტკის მიმართ. „მოთამაშე“ — Project Gutenberg-ზე მოთამაშე — სრული ტექსტი (რუსული) „მოთამაშე (რომანი)“ — კინოფილმების ინტერნეტ-მონაცემთა ბაზა (ინგლისური)